הוועדה המשותפת לוועדת הכספים ולוועדת הכנסת לתקציב הכנסת, כנסת 20, פרוטוקול מספר 3, 2016-03-01 11:30

דוד ביטן: על סדר היום: שימוש בעודפי תקציב הכנסת משנת 2015 בשנת 2016 – על כמה כסף מדובר?

<חיים אבידור: 226 מיליון שקל.

דוד ביטן: 226 מיליון אתה מעביר?

<חיים אבידור: כרגיל.

<חיים אבידור: בשנה שעברה היה סכום כזה גם כן.

דוד ביטן: אתה מעביר אותו כל הזמן, כן.

דוד ביטן: אז למה אתה לא גומר ומגלגל את זה?

רונן פלוט: אני חושב שהכנסת היא היחידה שעוד מביאה את זה לאישור, כי מבקר המדינה באופן אוטומטי מעביר ואחר-כך מודיע, כי זה כבר דברים מלפני שנה שהונחו והיו.

רונן פלוט: זה לא משהו חדש - - -

דוד ביטן: זה נכון.

דוד ביטן: אתה צריך להביא.

דוד ביטן: אתה עובד נכון יותר.

רונן פלוט: אז אנחנו מביאים את זה.

רונן פלוט: אתה רוצה לשמוע על מה?

דוד ביטן: היא רוצה.

מרב מיכאלי: להיפך.

מרב מיכאלי: ממש לפני זמן קצר עשינו את 2014-2015.

מרב מיכאלי: זה דברים שהתחייבנו עליהם - - -

דוד ביטן: זה אותם עודפים או יש פה שינויים?

<חיים אבידור: מתוך הסכום הזה, 130 מיליון שקל זה בגין שתי תביעות משפטיות שהכנסת עומדת בהם, עם הסיפור של בית פרומין - - -

דוד ביטן: אבל רגע, יש שינויים בין 2014-2015 ל-2015-2016?

<חיים אבידור: כמובן.

דוד ביטן: תגיד איזה שינויים.

<חיים אבידור: לא, תשמע, זה דברים קטנים.

<חיים אבידור: יש חשבונות ספקים שב-2014 שילמתי להם בדצמבר.

<חיים אבידור: לעומת זאת, ב-2015 שילמתי להם בינואר.

<חיים אבידור: אז אני צריך חתימה של - - - זה שיפטינג.

<חיים אבידור: אבל הסכומים הגדולים נשארו אותו דבר.

<חיים אבידור: זה פרויקטים שהתחייבנו עליהם - - -

רונן פלוט: זה אותו מטבח.

<חיים אבידור: למשל, המטבח.

דוד ביטן: אז כמה מיליונים זה העברה מ-2015 ל-2016?

<חיים אבידור: 226 בסך-הכול.

דוד ביטן: לא, אלה שלא קשורים למה שאמרת.

<חיים אבידור: תוריד 130 מיליון, שזה תביעות משפטיות.

דוד ביטן: וכל ה-90 מיליון זה להעביר?

<חיים אבידור: זה או פרויקטים שהתחלנו ולא השלמנו אותם, כמו פרויקט המטבח, שרק הוא 14–15 מיליון שקל.

<חיים אבידור: וכל השאר זה חשבונות פה ושם.

<חיים אבידור: יש שיפוץ של בית פרומין שהוא עצמו סכום של 13 מיליון שקל, שזה פרויקט שהתחלנו אותו ועוד לא שילמנו כלום כמעט.

<חיים אבידור: אז כל הדברים האלה זה פרויקטים או חשבונות של סוף שנה, שאנחנו מעבירים מ-2015 כי אנחנו משלמים אותם ב-2016.

דוד ביטן: אין בעיה עם העניין הזה, נכון, מרב?

מרב מיכאלי: לא, לא.

מרב מיכאלי: אין בעיה.

מרב מיכאלי: אנחנו דיברנו על זה.

<חיים אבידור: מרב, את אישה.

<חיים אבידור: צריכה להיות לך חלוקת קשב.

מרב מיכאלי: אין לי.

מרב מיכאלי: אני לא מתיימרת לחלוקת קשב.

רונן פלוט: לא פה.

רונן פלוט: נו, עזוב את זה.

דוד ביטן: למה?

דוד ביטן: מה רע בזה?

דוד ביטן: לא הבנתי.

דוד ביטן: מה, אנחנו פה עושים משהו לא בסדר?

דוד ביטן: אני רוצה להגיד מה הבקשה שלי, והסכמת.

דוד ביטן: זה הכול.

דוד ביטן: מה הבעיה?

מרב מיכאלי: מה הבקשה שלך?

דוד ביטן: מה ההבדל?

דוד ביטן: חצי מיליון שקל שינויים תקציביים, מה הבעיה?

דוד ביטן: אנחנו בוועדה של תקציב עכשיו, נכון?

<חיים אבידור: אני חייב להגיד לך משהו לגבי זה.

<חיים אבידור: זה לא כסף, מדובר פה בתקנים.

<חיים אבידור: ותקנים זה דבר שמתנהגים איתו במשורה.

דוד ביטן: במשורה, תמיד זה במשורה.

דוד ביטן: אני אמרתי שזה לא במשורה?

<חיים אבידור: זה גם לא דבר שאפשר להעביר אותו משנה לשנה.

דוד ביטן: לא מעביר.

דוד ביטן: זה לא קשור.

רונן פלוט: לא, אבל זה לא עניין של הוועדה.

רונן פלוט: זה עניין של מינהל הכנסת.

רונן פלוט: מה הקשר?

רונן פלוט: מה שיש ביני לבינך זה משהו אחר.

דוד ביטן: לא קשור.

דוד ביטן: למה?

דוד ביטן: זה לא ביני לבינך בכלל.

דוד ביטן: מה זה, ביני לבינך?

רונן פלוט: רגע, אתה מנסה אותי שאני לא אעמוד ב-? - - -

דוד ביטן: עובדה שעכשיו הורדת את זה לשניים.

רונן פלוט: לא, כי דובר על שניים-שלושה.

דוד ביטן: לא, בין חמישה לעשרה.

דוד ביטן: אני אגיד מה הבקשה לי, אין בעיה.

דוד ביטן: מה שאני ביקשתי, על-מנת שהכנסת גם תוביל משהו – את איתי?

מרב מיכאלי: כן, אני איתך לגמרי, ואני משבחת אותך כבר על פניו, כי סוף-סוף - - -

דוד ביטן: אני ביקשתי לשנות, בין חמישה לעשרה תקנים להוסיף לכנסת.

דוד ביטן: לקחת בין חמישה לעשרה עובדים שעובדים היום בכוח-אדם, באחזקה או במטבח - - -

מרב מיכאלי: החלק החדש של הכנסת.

דוד ביטן: לא יודע אם בחלק החדש.

מרב מיכאלי: זה בחלק החדש, כן.

דוד ביטן: להעביר אותם למשרות קבועות של הכנסת - -

מרב מיכאלי: להיות עובדות ועובדי כנסת.

דוד ביטן: - - שונות ממה שהם עושים היום.

דוד ביטן: ואמרתי שבעניין הזה אנחנו נעשה שינוי תקציבי.

דוד ביטן: זה שינוי תקציבי לא גדול, של 700 אלף שקל.

דוד ביטן: מה בדיוק הבעיה עם זה?

<חיים אבידור: זה לא ניתן לעשות.

דוד ביטן: למה לא ניתן?

<חיים אבידור: כי זה תקנים.

<חיים אבידור: תקנים אתה לא יכול לשנות.

דוד ביטן: אז תשנה את התקנים.

<חיים אבידור: אי אפשר לשנות את התקנים.

דוד ביטן: אפשר.

דוד ביטן: ועדת תקציב יכולה לשנות את התקנים.

<חיים אבידור: לא, אני לא חושב.

<חיים אבידור: זה לא בהתאם לחוק התקציב.

דוד ביטן: אז אני לא מסכים איתך.

דוד ביטן: ועדת תקנים יכולה לשנות במהלך שנה את התקנים.

דוד ביטן: מה זאת אומרת, לא יכולה?

דוד ביטן: אני רוצה להעביר מסר, וזה המסר שאני רוצה להעביר - - -

מרב מיכאלי: רגע, אבל דוד, לא הבנתי.

מרב מיכאלי: אתה רוצה שהם ילכו לעבוד בצד השני של הכנסת ופה יביאו חדשים, כאילו עובדות שעה?

מרב מיכאלי: - - -

דוד ביטן: שיביאו מי שרוצים.

דוד ביטן: יש עובדים שהם עובדים שנים.

מרב מיכאלי: למה שלא נעביר אותם להיות פשוט עובדי?

מרב מיכאלי: - - -

דוד ביטן: לא, זה יש הסכמים.

דוד ביטן: אני מעדיף – יש עובדים שעובדים שש או שבע שנים, אז מן הדין שאנחנו ניתן להם אפשרויות - - - <מרב מיכאלי (המחנה הציוני):> נכון, אבל למה שהם לא יהיו בעבודה שלהם?

דוד ביטן: אם אפשר, עוד יותר טוב.

מרב מיכאלי: עדיף, אחרת אתה מוסיף לו תקנים.

דוד ביטן: הם אמרו לי שזה בלתי אפשרי.

רונן פלוט: לא הבנתי, לא הבנתי.

דוד ביטן: אם זה אפשרי, אז אין לי שום בעיה.

מרב מיכאלי: זה הדבר העדיף.

מרב מיכאלי: שהם ימשיכו לעשות את אותה עבודה, לא למצוא להם עבודות יזומות, אלא שימשיכו לעשות את אותה עבודה, פשוט כעובדי כנסת, להעביר אותם למצב של עובדים.

דוד ביטן: זה אפשרי הדבר הזה?

דוד ביטן: אני הבנתי שאי אפשר.

רונן פלוט: ולעבוד אצל קבלן?

רונן פלוט: אי אפשר.

<חיים אבידור: איך קבלן?

<חיים אבידור: - - -

דוד ביטן: מה זה חמישה תקנים?

דוד ביטן: עושים עניין מכלום.

<חיים אבידור: איך קבלן שנותן לנו שירותי הסעדה יכול להפעיל עובדים של מישהו אחר, במיוחד כשיש להם קביעות, והם כבר לא - - - איך זה עובד בדיוק?

מרב מיכאלי: אתה, יש לך קביעות.

מרב מיכאלי: נכון?

<חיים אבידור: לא.

מרב מיכאלי: אין לך קביעות?

<חיים אבידור: אני בחוזה מיוחד.

מרב מיכאלי: אתה בחוזה מיוחד.

מרב מיכאלי: בוא נראה את אתי – אתי, יש לך קביעות?

<אתי בן יוסף: - - -

רונן פלוט: - - -

דוד ביטן: - - - אבל תבדוק את זה.

דוד ביטן: תקשיב, אני לא אומר לך לזכות בדיני מכרזים, אבל לדעתי אין שום בעיה עם העניין הזה.

דוד ביטן: אבל תבדוק.

דוד ביטן: אני לא אמרתי לך מעולם לסטות.

דוד ביטן: מה שאני רוצה זה להעביר מסר.

דוד ביטן: המסר הוא שאנשים שעבדו פה תקופה ארוכה כעובדי קבלן באופן זמני, אני רוצה בין חמישה לעשרה להעביר לכנסת כמסר שמעבירה ועדת הכנסת וועדת התקציב.

מרב מיכאלי: חד משמעית.

דוד ביטן: ואני לא חושב שאני צריך לעשות את זה ביני לבינך.

דוד ביטן: אני חושב שזו מדיניות מקובלת.

דוד ביטן: אם צריך לעשות שינוי תקציבי, נעשה אותו, ואין שום בעיה עם זה.

מרב מיכאלי: אדרבה.

מרב מיכאלי: אז אני רוצה, אל"ף, דוד, לשבח אותך, לחזק את ידיך ולברך אותך, להגיד שבכנסת הקודמת אנחנו ניסינו, היה ניסיון להוביל מאבק, להעביר בדיוק את העובדות והעובדים של המזנון.

מרב מיכאלי: המאבק בפעם הקודמת היה על העובדות והעובדים של המזנון להפוך אותם לעובדות ועובדי הכנסת – גם כן, אנשים שעובדים פה שנים – ולא הצלחנו בזה - - -

דוד ביטן: לא, אבל אז את צריכה להפוך את המטבח להפעלה של הכנסת – זאת בעיה.

דוד ביטן: מה שאני אומר, גם אנחנו כחברי הכנסת לא נהיה מעורבים בזהותה עובדים.

דוד ביטן: זאת אומרת, זו החלטה של המנכ"ל, לפי כל הדינים האפשריים.

מרב מיכאלי: אני רק מחזקת את ידיך.

מרב מיכאלי: אם אתה אומר שצריך לקחת ולאמץ חמישה, שישה, עשרה עובדות ועובדים, ולתת להם – אתה בעצם אומר, זה להוסיף עשרה תקנים.

דוד ביטן: בין חמישה לעשרה, אם אפשר.

דוד ביטן: הם יבדקו את עצמם.

מרב מיכאלי: אבל לכן, מה שצריך להיות פה זה באמת להוביל מהלך של להחליף, אתה צודק, כי צריך יהיה להחליף את הקבלנים.

מרב מיכאלי: כי אחרת נותר מצב או של מצב כלאיים מוזר - - -

דוד ביטן: אבל זה הוא אומר שהוא לא יכול.

דוד ביטן: אם הוא יכול, הלוואי שהוא יכול לעשות את זה.

דוד ביטן: אז גם אין לך בעיה של תקנים במקרה הזה.

רונן פלוט: לא נכון.

דוד ביטן: כי אתה מוריד מפה ומוסיף מפה.

רונן פלוט: - - -

מרב מיכאלי: בדיוק.

מרב מיכאלי: אבל כן יש לו בעיה של תקנים.

מרב מיכאלי: זה פשוט לקחת כסף ולהפוך אותו לתקנים.

מרב מיכאלי: ואז יש לו בעיה של חוזים.

מרב מיכאלי: לא חשוב.

מרב מיכאלי: זה הכול דברים שאם יש החלטה של מדיניות, אפשר לפתור אותה.

מרב מיכאלי: רק בוא נראה שתהיה החלטה כזאת של מדיניות, אדרבה.

רונן פלוט: קודם כל, מטבח זה אי אפשר, כי זה לא קיים באף מקום וזה הוכח.

רונן פלוט: היה פעם בשדה התעופה, וזה כישלון טוטלי.

רונן פלוט: אין באף מקום שמזנון או מטבח שייך לא לקבלן.

רונן פלוט: רק קבלן יכול להפעיל.

רונן פלוט: אני לא יכול להביא לפה, לא טבחים, זה ממש לא בא בחשבון.

דוד ביטן: למה?

דוד ביטן: יש את זה ב"אגד".

דוד ביטן: בוא למטבח של "אגד".

רונן פלוט: אין ב"אגד" גם.

דוד ביטן: למה?

דוד ביטן: יש.

רונן פלוט: הם לא עובדים של "אגד" כי הם עובדי קבלן.

רונן פלוט: גם בהסתדרות - - -

<חיים אבידור: ב"אגד" "שולץ" נותנים להם שירותים.

רונן פלוט: גם בהסתדרות - - -

דוד ביטן: אבל הם לובשים את הבגד הכחול, אז הם לא עובדים שלהם?

דוד ביטן: מה?

<חיים אבידור: זה "שולץ".

רונן פלוט: זה "שולץ".

רונן פלוט: זה קבלן.

רונן פלוט: גם בהסתדרות, בבניין הוועד הפועל זה קבלן.

דוד ביטן: שם יש הרבה עובדי קבלן, דרך אגב.

<חיים אבידור: אבל זה לא עובדי קבלן - - -

רונן פלוט: עוד שנייה.

רונן פלוט: אני רוצה לומר דבר כזה: אנחנו, כשצריכים עובדים, יש לנו פרסום כדת וכדין, בעיתונים, בכל מקום.

רונן פלוט: אלה העובדים שנמצאים פה, אף אחד לא אמר שאסור להם לגשת למכרז.

רונן פלוט: מה חידשנו פה?

רונן פלוט: מה, מישהו אומר להם: אל תלכו?

רונן פלוט: להעדיף אותם אני לא יכול.

רונן פלוט: יש מכרז, הוא חייב להיות.

רונן פלוט: אני לא תופר מכרזים.

רונן פלוט: הוא בא למכרז, והיה והוא עבר – עבר.

רונן פלוט: זה לא משנה מאיפה הוא בא.

רונן פלוט: אתה לא יכול לתת לו העדפה כי הוא עבד פה עשר שנים.

רונן פלוט: אז הוא עבד פה, יש אנשים יותר - - -

דוד ביטן: אל"ף, אתה כן יכול לתת לו העדפה.

רונן פלוט: לא.

דוד ביטן: אז יש לי הפתעה בשבילך.

רונן פלוט: איך?

רונן פלוט: בחוק המכרזים אני מדבר.

דוד ביטן: יש את זה.

דוד ביטן: תבדוק אותי.

רונן פלוט: אני בדקתי - - -

דוד ביטן: אתה יכול לתת לו העדפה.

רונן פלוט: העדפה אני יכול לתת לאתיופי, לערבי, ולמוגבלים של ביטוח לאומי.

רונן פלוט: אלה שלושת - - -

דוד ביטן: לא, אתה גם יכול לתת לאחד שעובד עשר שנים במשכן.

רונן פלוט: מה, אני אמציא חוק בעצמי?

דוד ביטן: לא, אתה יכול במסגרת תנאי הסף.

רונן פלוט: אני אומר לך, לפי החוק של המכרזים, שלושת אלה, זה או ערבים, או אתיופים - -

דוד ביטן: אז מה אתה אומר לי, שאי אפשר לעשות את זה?

דוד ביטן: זה מה שאתה אומר?

רונן פלוט: - - או ביטוח לאומי – מוגבלים.

דוד ביטן: זה לא מדויק.

דוד ביטן: אתיופים יש לך העדפה בחוק, נכון.

דוד ביטן: מוגבלים יש לך העדפה בחוק.

רונן פלוט: נכון, גם ערבים.

דוד ביטן: אין לי שום בעיה, דרך אגב.

דוד ביטן: אבל יש העדפה שקשורה לתנאי סף.

רונן פלוט: מה שאני יכול לבדוק זה רק דבר אחד, שמדובר בחבְרה שעובדת פה במחשוב, להעביר מספר אנשים שיעמדו במכרז, כמובן, שהם יהפכו להיות עובדי הכנסת.

דוד ביטן: לא משנה לי.

דוד ביטן: אמרתי לך שאני לא אקבע לך מי.

דוד ביטן: אבל תשתדל, אל תביא לי את הפרופסורים ותיתן להם תפקיד, תביא דווקא את העניים, את אלה שצריכים את העבודה הזאת, לא את הפרופסורים של המחשבים.

רונן פלוט: דוד, אבל אם מישהו עובר מכרז, אני לא יכול לבחור מכרזים.

רונן פלוט: אני לא עוסק בזה, ואני לא אעשה את זה.

רונן פלוט: אחרת אני לא אשב פה, אשב במקום אחר.

רונן פלוט: רציתי פה לשבת.

דוד ביטן: טוב, אני לא נכנס לזה.

דוד ביטן: אני לא רוצה להיכנס לזה כרגע.

דוד ביטן: מה שאני מבקש ממך, בין חמישה לעשרה מהעובדים הקיימים, תמצא את הדרך לעשות את זה.

דוד ביטן: זה הכול.

דוד ביטן: אנחנו מעבירים מסר, ואני לא רוצה לקבל עכשיו עובד שגר בשוהם, אלא אני רוצה לקבל את העובד שעובד פה, שבע או שמונה שנים, לתת לו עתיד וביטחון תעסוקתי.

דוד ביטן: אני רוצה לעשות את זה כמדיניות שלנו.

רונן פלוט: ומחר בא עובד אחר אחריו.

דוד ביטן: יכול להיות שאולי בעוד כמה שנים נמצא תקציב.

דוד ביטן: כרגע, אתה יודע שיש אפשרות לעשות קיצוצים, אבל במקום קיצוץ, בוא נאפשר את התוספת הזאת שהיא תוספת משמעותית.

דוד ביטן: מה בדיוק הבעיה עם זה?

רונן פלוט: אבל סליחה, אני מבקש ממך שזה יהיה כפוף יחד עם זה שאם יהיה תקציב השנה ואנחנו נדון בתקציב, אתה תיקח בחשבון בתקציב החדש ותוסיף לנו את המשרות האלה.

דוד ביטן: ברור שאנחנו נדאג לתקציב, רק תגיד לי שאתה - - -

רונן פלוט: או במשרות האלה בתקציב החדש, מעבר למה - - -

דוד ביטן: לא, אני יכול לעשות שינויים תקציביים.

דוד ביטן: כמו שעכשיו עשית.

דוד ביטן: מה בדיוק הבעיה עם זה?

רונן פלוט: לא, זה לא שינוי.

<חיים אבידור: אני לא עשיתי שינוי תקציבי.

<חיים אבידור: זה העברה.

דוד ביטן: כן, אבל שינוי תקציב אתה יכול לעשות.

דוד ביטן: לא את כל התקציב אתה גומר בדקה אחת.

דוד ביטן: אפשר לעשות - - -

רונן פלוט: אבל יש הבדל בין תקציב לבין תקנים.

דוד ביטן: תקציב, הוא מלמד על התקנים, ובמועד האישור אתה מאשר את מספר התקנים.

דוד ביטן: נכון?

דוד ביטן: זה מה שעשינו?

<חיים אבידור: אבל התקנים שאישרו, יש להם ייעודים.

דוד ביטן: שנייה רגע, זה מה שעשינו?

דוד ביטן: עשינו שיא כוח אדם?

דוד ביטן: אז אנחנו נתקן את השיא כוח אדם הזה.

<חיים אבידור: איך מתקנים שיא כוח אדם?

דוד ביטן: בהחלטה פשוטה.

רונן פלוט: נו, באמת.

דוד ביטן: מה אתה אומר?

דוד ביטן: בבקשה, תביא לי חוות דעת משפטית - - -

רונן פלוט: נו, עזוב.

רונן פלוט: יש דברים שאני לא יכול - - -

דוד ביטן: זה בהחלטה פשוטה.

דוד ביטן: אותו גוף שנתן את השיא, הוא משנה אותו.

דוד ביטן: האו מוריד אותו ומעלה אותו.

דוד ביטן: אני לא מכיר משהו אחר.

דוד ביטן: אני פעם ראשונה שומע את הדינים.

דוד ביטן: יש דין מיוחד, זה דין החשב בכנסת.

רונן פלוט: לא, זה דין של ועדת הכנסת החדשה.

רונן פלוט: אני רוצה לשאול אותך שאלה - - -

דוד ביטן: אז בוא נחליף, עכשיו אנחנו בוועדת הכנסת, ונגמור עם זה.

רונן פלוט: יש לי שאלה אליך: אם יש לי בגוף תקציב שאני צריך עשר משרות לממ"מ.

רונן פלוט: זאת אומרת, אתה מציע שמחר בבוקר אני אבוא ואני אגיד לממ"מ: לא, חבר'ה, מעכשיו והלאה - - -

דוד ביטן: אל"ף, אתה יכול לעשות גם את זה, אבל לא הבנת אותי.

דוד ביטן: אני לא התכוונתי לזה.

רונן פלוט: אבל אז היא תגיד: מה פתאום?

רונן פלוט: מה פתאום?

רונן פלוט: הממ"מ זה הכי חשוב.

דוד ביטן: מי?

רונן פלוט: מרב.

דוד ביטן: אני לא אמרתי את זה.

רונן פלוט: אז מה לעשות?

דוד ביטן: אני מסביר לך.

מרב מיכאלי: דוד לא אמר את זה.

מרב מיכאלי: דוד אמר שתשנה את שיאי כוח האדם.

דוד ביטן: אם היום התקן שלך זה 487 משרות, אתה לוקח 700,000 שקל מתקציב פעולות, מעביר את זה לתקציב כוח אדם, ואתה מוסיף עוד חמש משרות.

רונן פלוט: הוא מדבר אליך?

דוד ביטן: אם אתם לא יודעים את זה, אז חבל על הזמן.

רונן פלוט: לא יודעים.

רונן פלוט: נו, מה לעשות?

דוד ביטן: ככה עושים שינויים בתקן כוח אדם.

רונן פלוט: אולי בעירייה.

דוד ביטן: מה זה, העירייה זה לא גוף ציבורי?

רונן פלוט: אולי בעירייה.

רונן פלוט: לא יודע.

דוד ביטן: מה זה, תקציב מיוחד יש לה?

רונן פלוט: יש עיריות שלא.

דוד ביטן: יכול להיות, איפה שאתה מתכוון.

דוד ביטן: לא ניכנס לזה.

דוד ביטן: אתה לוקח ומעביר מפעולות לזה, ואין שום בעיה.

דוד ביטן: אתה יודע שזה אפשרי.

דוד ביטן: אז מה עכשיו אנחנו מתווכחים על דבר שהוא זה?

דוד ביטן: אתה יודע שזה אפשרי.

דוד ביטן: אתה מעביר מפעולות לזה, ואז אתה מוסיף את שיא כוח אדם.

רונן פלוט: אני אגיד לך מה אפשרי.

רונן פלוט: בתקציב שאנחנו נותנים בעוד שלושה-ארבעה חודשים, כנראה, אם יהיה תקציב חד-שנתי, אני אבקש ממך, כמו שאתה מבקש פה, לקחת בחשבון שאת המשרות האלה שאנחנו - - -

דוד ביטן: לא, זה אתה מחזיק גם במסגרת התקציב.

דוד ביטן: מה, אם אפשר לעשות שינוי של 700,000 שקל בתוך התקציב, חבר'ה?

<חיים אבידור: לא בתקנים.

דוד ביטן: מה זה?

דוד ביטן: אבל אתה מעביר מפעולות לתקנים.

דוד ביטן: מאיפה אתה מביא את זה?

דוד ביטן: מה זאת אומרת?

דוד ביטן: מה?

דוד ביטן: תגיד לי, הממשלה לא מוסיפה תקנים במהלך השנה?

דוד ביטן: משנים את שיא כוח אדם.

דוד ביטן: על מה אתם מדברים?

דוד ביטן: חבר'ה, אני קצת מתמצא בזה.

דוד ביטן: לא הרבה.

דוד ביטן: לא הרבה.

דוד ביטן: גם אני ניהלתי משהו.

דוד ביטן: אני אומר לך שזה אפשרי.

<חיים אבידור: דוד, הממשלה תכננה תוספת 2,000 משרות במהלך שנת - - -

דוד ביטן: ואם היא לוקחת 2015, אז היא לא משנה את שיא כוח אדם?

דוד ביטן: משנה.

דוד ביטן: בעיריות אתה לא עושה את זה?

דוד ביטן: בגופים ציבוריים אתה לא עושה את זה?

דוד ביטן: מה קרה לכם?

דוד ביטן: תבדקו את זה.

<חיים אבידור: תן לי רק משהו להגיד לך.

דוד ביטן: אתה מבין למה לא רציתי את זה ביני לבינך?

דוד ביטן: אני רוצה שיהיה על השולחן.

רונן פלוט: כן, אבל זה לא נכון.

דוד ביטן: לבדוק את זה בצורה מסודרת, נו.

<חיים אבידור: תו לי להסביר, בבקשה.

<חיים אבידור: אתה ביקשת עובדי קבלן.

<חיים אבידור: לכנסת אין עובדי קבלן.

<חיים אבידור: עבוד קבלן זה אחד שאתה מעסיק אותו, אתה נותן לו הנחיות, אתה אומר לו מתי לבוא ומתי ללכת הביתה, ומישהו אחר משלם לו את המשכורת.

דוד ביטן: אבל אני לא טיפש, הבנתי שאין לך את זה.

<חיים אבידור: יפה.

<חיים אבידור: פה זה לא עובד קבלן.

<חיים אבידור: אנחנו מקבלים שירותי הסעדה.

<חיים אבידור: תאר לך שאנחנו לוקחים את הטבח, ואנחנו אומרים לו: אתה עכשיו עובד הכנסת, אבל מי שמפקח עליך זה "סודקסו".

<חיים אבידור: נראה לך שזה יעבוד?

דוד ביטן: לא.

דוד ביטן: אל"ף, אפשרי בשיטה מסוימת, אבל אני מסכים איתך שזה בעייתי.

<חיים אבידור: יפה, זה מה שאתה מבקש מאתנו.

דוד ביטן: לא, אני לא ביקשתי את זה.

<חיים אבידור: אז מה אתה מבקש?

דוד ביטן: אתה יודע מה ביקשתי.

דוד ביטן: אני אמרתי, תיצרו חמש משרות מסוימות חדשות, ולזה תיקחו את העובדים - - -

<חיים אבידור: ומי יעסיק אותם?

דוד ביטן: אתה.

<חיים אבידור: מי ייתן להם הנחיה מתי לנקות את השולחן?

<חיים אבידור: אני?

דוד ביטן: לא דווקא בזה, נו, באמת.

דוד ביטן: אני לא נכנס לך, אני לא מפריע לך - - -

<חיים אבידור: מה, לתת להם עבודה בכנסת במשרה אחרת?

דוד ביטן: ודאי, כן.

דוד ביטן: פשוט מאוד.

דוד ביטן: נכון שזה מה שאמרתי מהתחלה?

רונן פלוט: זה ממש לא פשוט.

דוד ביטן: רגע, זה לא מה שאמרתי בהתחלה?

דוד ביטן: למה, אני אמרתי משהו אחר?

רונן פלוט: לא, מה שאמרת בהתחלה, אני ביקשתי ממך להוסיף בתקציב הבא, אתה תיקח בחשבון את המשרות האלה - - -

<חיים אבידור: אז אני רוצה לענות לך גם על זה.

<חיים אבידור: הכנסת עשתה בשנה שעברה מכרז לעובדי משק ותחזוקה.

<חיים אבידור: אתה יודע מי היו רוב המשתתפים?

<חיים אבידור: עובדי "סודקסו".

<חיים אבידור: הם באו והשתתפו במכרז.

רונן פלוט: בבקשה.

רונן פלוט: מישהו אמר להם שלא?

<חיים אבידור: הנה, הם השתתפו במכרז, וחלק מהם גם זכו.

דוד ביטן: ביקשתי שתעביר חמישה.

דוד ביטן: זה הכול.

דוד ביטן: אתה רוצה שאני גם אגיד לך זה?

דוד ביטן: אני גם את זה יודע לעשות.

דוד ביטן: בתנאי הסף אתה מכניס, ואז אין שום בעיה.

דוד ביטן: מי בעד לעשות את השינויים האלה, כולל הודעת היושב-ראש?

דוד ביטן: בעד – פה אחד

רונן פלוט: קודם כל, תודה רבה על פה אחד.

דוד ביטן: כולל הודעת היושב-ראש.

רונן פלוט: פה אחד.

דוד ביטן: פה אחד.

דוד ביטן: אנחנו תמיד איתך פה אחד.

דוד ביטן: אתה לא אתנו פה אחד, זו הבעיה.